Tähtis õiguslik teade

|

52004PC0712

Ettepanek Nõukogu määrus millega muudetakse määruseid (EMÜ) nr 2759/75, (EMÜ) nr 2771/75, (EMÜ) nr 2777/75, (EÜ) nr 1254/1999, (EÜ) nr 1255/1999 ja (EÜ) nr 2529/2001 erandlike turutoetusmeetmete suhtes  /* KOM/2004/0712 lõplik - CNS 2004/0254 */

	Brüssel 26.10.2004KOM(2004) 712 lõplik2004/0254 (CNS).EttepanekNÕUKOGU MÄÄRUSmillega muudetakse määruseid (EMÜ) nr 2759/75, (EMÜ) nr 2771/75, (EMÜ) nr 2777/75, (EÜ) nr 1254/1999, (EÜ) nr 1255/1999 ja (EÜ) nr 2529/2001 erandlike turutoetusmeetmete suhtes(komisjoni esitatud)SELETUSKIRISeoses loomahaiguste puhangutega (nt suu- ja sõrataud, sigade klassikaline katk) veterinaarasutuste kehtestatud piirangutest tingitud tõsiste turuhäirete korral võib komisjon kehtestada erandlikke turutoetusmeetmeid, et toetada talupidajaid, kelle huve nimetatud piirangud kahjustavad. Järgmistes algmäärustes on sätestatud nimetatud meetmeid käsitlevad õigusnormid:-  nõukogu määruse (EMÜ) nr 2759/75 (sealihaturu ühise korralduse kohta) artikkel 20,-  nõukogu määruse (EMÜ) nr 2771/75 (munaturu ühise korralduse kohta) artikkel 14,-  nõukogu määruse (EMÜ) nr 2777/75 (kodulinnulihaturu ühise korralduse kohta) artikkel 14,-  nõukogu määruse (EÜ) nr 1254/1999 (veise- ja vasikalihaturu ühise korralduse kohta) artikkel 39,-  nõukogu määruse (EÜ) nr 1255/1999 (piima- ja piimatooteturu ühise korralduse kohta) artikkel 36,-  nõukogu määruse (EÜ) nr 2529/2001 (lamba- ja kitselihaturu ühise korralduse kohta) artikkel 22.Nende artiklitega nähakse ette võimalikud rakendatavad toetusmeetmed, kuid ei täpsustata, kuidas meetmeid rahastatakse.Meetmete rahastamise täpsete eeskirjade puudumise tõttu kandis EAGGF 80ndate aastate lõpus ja 90ndate alguses 100% meetmetele tehtud kuludest, seda eriti meetmete puhul, mida rakendati sealihasektoris, kus esines aeg-ajalt sigade katku puhanguid.Erandlike turutoetusmeetmete kaasfinantseerimise sätted võeti esmakordselt kasutusele 1994. aastal komisjoni määruses, millega sätestati selliste meetmete rakendamine Saksamaa sealihasektoris.Sealihasektori kaasfinantseerimise määraks kinnitati siis 70% ühenduse eelarvest ja 30% riigieelarvest. Hiljem rakendati samu määrasid veiste spongiformse entsefalopaatia (BSE) ning suu- ja sõrataudi tõttu loomalihasektoris.Mitmed liikmesriigid esitasid kohtuasjas C-239/01 kaebuse loomalihasektori erandlike turutoetusmeetmete kaasfinantseerimise süsteemi kohta. 2003. aasta otsuses märkis Euroopa Kohus, et erandlike turutoetusmeetmete riiklik kaasfinantseerimine ei ole kooskõlas vastava nõukogu määruse kehtiva sõnastusega ning et võimalik on ainult 100% rahastamine ühenduse eelarvest.On selge, et nimetatud otsus kehtib kõigi loomsete toodete turgude korralduse kohta, kuna turukorralduse määruste vastavad artiklid on suures osas sarnased.Euroopa Komisjonile on kaasfinantseerimise süsteem erandlike turutoetusmeetmete raames äärmiselt oluline. Liikmesriigid vastutavad turutoetusmeetmete rakendamise eest, kuid nad vastutavad ka loomahaiguste vastu võitlemiseks võetavate meetmete eest. Kui liikmesriigid jagavad finantsvastutust toetusmeetmete eest, teevad nad kõik endast oleneva veterinaar- ja sanitaarvaldkonnas, et haigus võimalikult kiiresti ja võimalikult väikeste kuludega likvideerida. Lisapõhjendus on see, et kaasfinantseerimise süsteemi kasutatakse juba praegu talupidajatele loomahaiguste puhkemisel loomade tapmise eest makstava kompensatsiooni puhul. Euroopa Kontrollikoda soovitas sigade klassikalist katku käsitlevas eriaruandes nr 1/2000, et veterinaarmeetmete puhul kasutatav kaasfinantseerimine oleks sama, mis turutoetusmeetmete puhul.Selleks, et kaasfinantseerimist oleks võimalik jätkata ka pärast Euroopa Kohtu otsust, tehakse ettepanek muuta vastavaid artikleid nõukogu määrustes ja sätestada seda süsteemi käsitlevad selged õigusnormid. Selline muutus tuleks sisse viia kõigisse eelpoolnimetatud turukorraldustesse.2004/0254 (CNS)EttepanekNÕUKOGU MÄÄRUSmillega muudetakse määruseid (EMÜ) nr 2759/75, (EMÜ) nr 2771/75, (EMÜ) nr 2777/75, (EÜ) nr 1254/1999, (EÜ) nr 1255/1999 ja (EÜ) nr 2529/2001 erandlike turutoetusmeetmete suhtesEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikleid 36 ja 37,võttes arvesse komisjoni ettepanekut,võttes arvesse Euroopa Parlamendi arvamust,võttes arvesse Euroopa majandus- ja sotsiaalkomitee arvamustning arvestades järgmist:(1) Teatavad ühised turukorraldused sisaldavad erandlikke turutoetusmeetmeid, et võtta arvesse loomahaiguste leviku tõkestamiseks võetud meetmetest tulenevaid vaba ringluse piiranguid. Need meetmed on esitatud:-  nõukogu 29. oktoobri 1975. aasta määruse (EMÜ) nr 2759/75 (sealihaturu ühise korralduse kohta)[1] artiklis 20,-  nõukogu 29. oktoobri 1975. aasta määruse (EMÜ) nr 2771/75 (munaturu ühise korralduse kohta)[2] artiklis 14,-  nõukogu 29. oktoobri 1975. aasta määruse (EMÜ) nr 2777/75 (kodulinnulihaturu ühise korralduse kohta)[3] artiklis 14,-  nõukogu 17. mai 1999. aasta määruse (EÜ) nr 1254/1999 (veise- ja vasikalihaturu ühise korralduse kohta)[4] artiklis 39,-  nõukogu 17. mai 1999. aasta määruse (EÜ) nr 1255/1999 (piima- ja piimatooteturu ühise korralduse kohta)[5] artiklis 36,-  nõukogu 19. detsembri 2001. aasta määruse (EÜ) nr 2529/2001 (lamba- ja kitselihaturu ühise korralduse kohta)[6] artiklis 22.(2) Loomahaiguste esinemise tõttu ühenduses on loomse päritoluga toodete turgudel, eriti lihaturgudel, esinenud mitmeid ülitõsiseid kriise. Selleks, et vältida tõsiseid häireid nimetatud turgudel, on komisjon pidanud nende turgude jaoks vastu võtma erandlikke toetusmeetmeid asjaomastes liikmesriikides, mis on kaasa toonud suuri kulutusi ühenduse eelarves.(3) Sellega seoses lasub liikmesriikidel peamine vastutus loomahaiguste esinemise ja leviku vastu võitlemisel. Võttes arvesse antud olukorda, loomahaiguste levikut, nende kestust ja seega turu toetuseks vajalike jõupingutuste ulatust, oleks asjakohane jagada tootjatele makstavatest toetustest johtuvad kulutused ühenduse ja asjaomase liikmesriigi vahel.(4) Toetusmeetmete vastuvõtmine tuleks siduda võimalike loomahaiguste puhangute kiireks lõpetamiseks vajalike veterinaar- ja sanitaarmeetmete võtmisega liikmesriigis.(5) Riigiabi käsitlevaid eeskirju ei tuleks kohaldada liikmesriikide rahalise toetuse suhtes erandlikele turutoetusmeetmetele.ON VASTU VÕTNUD KÄESOLEVA MÄÄRUSE:Artikkel 1Määruse (EMÜ) nr 2759/75 artikkel 20 asendatakse järgmisega:„Artikkel 201. Et arvestada loomahaiguste leviku tõkestamiseks rakendatud meetmetest tulenevaid piiranguid ühendusesisesele kaubandusele või kaubandusele kolmandate riikidega, võib sellistest piirangutest mõjutatud turgude toetamiseks võtta erakorralisi meetmeid artiklis 24 osutatud korras. Selliseid meetmeid võib võtta ainult juhul, kui liikmesriigid on võtnud loomahaiguste puhangute kiireks lõpetamiseks vajalikud veterinaar- ja sanitaarmeetmed, ning nii suures ulatuses ja nii pikaks ajaks, kui on asjaomase turu toetuseks tingimata vajalik.2. Ühendus osaleb lõikes 1 osutatud meetmete rahastamises 50% ulatuses liikmesriikide kantud kuludest.3. Asutamislepingu artikleid 87, 88 ja 89 ei kohaldata liikmesriikide rahalise toetuse suhtes lõikes 1 osutatud meetmetele.“Artikkel 2Määruse (EMÜ) nr 2771/75 artikkel 14 asendatakse järgmisega:„Artikkel 141. Et arvestada loomahaiguste leviku tõkestamiseks võetud meetmetest tulenevaid vaba ringluse piiranguid, võib sellistest piirangutest mõjutatud turgude toetamiseks võtta erakorralisi meetmeid artiklis 17 osutatud korras. Selliseid meetmeid võib võtta ainult juhul, kui liikmesriigid on võtnud loomahaiguste puhangute kiireks lõpetamiseks vajalikud veterinaar- ja sanitaarmeetmed, ning nii suures ulatuses ja nii pikaks ajaks, kui on asjaomase turu toetuseks tingimata vajalik.2. Ühendus osaleb lõikes 1 osutatud meetmete rahastamises 50% ulatuses liikmesriikide kantud kuludest.3. Asutamislepingu artikleid 87, 88 ja 89 ei kohaldata liikmesriikide rahalise toetuse suhtes lõikes 1 osutatud meetmetele.“Artikkel 3Määruse (EMÜ) nr 2777/75 artikkel 14 asendatakse järgmisega:„Artikkel 141. Et arvestada loomahaiguste leviku tõkestamiseks võetud meetmetest tulenevaid vaba ringluse piiranguid, võib sellistest piirangutest mõjutatud turgude toetamiseks võtta erakorralisi meetmeid artiklis 17 osutatud korras. Selliseid meetmeid võib võtta ainult juhul, kui liikmesriigid on võtnud loomahaiguste puhangute kiireks lõpetamiseks vajalikud veterinaar- ja sanitaarmeetmed, ning nii suures ulatuses ja nii pikaks ajaks, kui on turu toetuseks tingimata vajalik.2. Ühendus osaleb lõikes 1 osutatud meetmete rahastamises 50% ulatuses liikmesriikide kantud kuludest.3. Asutamislepingu artikleid 87, 88 ja 89 ei kohaldata liikmesriikide rahalise toetuse suhtes lõikes 1 osutatud meetmetele.“Artikkel 4Määruse (EÜ) nr 1254/1999 artikkel 39 asendatakse järgmisega:„Artikkel 391. Et arvestada loomahaiguste leviku tõkestamiseks võetud meetmetest tulenevaid vaba ringluse piiranguid, võib sellistest piirangutest mõjutatud turgude toetamiseks võtta erakorralisi meetmeid artiklis 43 osutatud korras. Selliseid meetmeid võib võtta ainult juhul, kui liikmesriigid on võtnud loomahaiguste puhangute kiireks lõpetamiseks vajalikud veterinaar- ja sanitaarmeetmed, ning nii suures ulatuses ja nii pikaks ajaks, kui on asjaomase turu toetuseks tingimata vajalik.2. Ühendus osaleb lõikes 1 osutatud meetmete rahastamises 50% ulatuses liikmesriikide kantud kuludest.3. Asutamislepingu artikleid 87, 88 ja 89 ei kohaldata liikmesriikide rahalise toetuse suhtes lõikes 1 osutatud meetmetele.“Artikkel 5Määruse (EÜ) nr 1255/1999 artikkel 36 asendatakse järgmisega:„Artikkel 361. Et arvestada loomahaiguste leviku tõkestamiseks võetud meetmetest tulenevaid vaba ringluse piiranguid, võib sellistest piirangutest mõjutatud turgude toetamiseks võtta erakorralisi meetmeid artiklis 42 osutatud korras. Selliseid meetmeid võib võtta ainult juhul, kui liikmesriigid on võtnud loomahaiguste puhangute kiireks lõpetamiseks vajalikud veterinaar- ja sanitaarmeetmed, ning nii suures ulatuses ja nii pikaks ajaks, kui on asjaomase turu toetuseks tingimata vajalik.2. Ühendus osaleb lõikes 1 osutatud meetmete rahastamises 50% ulatuses liikmesriikide kantud kuludest.3. Asutamislepingu artikleid 87, 88 ja 89 ei kohaldata liikmesriikide rahalise toetuse suhtes lõikes 1 osutatud meetmetele.“Artikkel 6Määruse (EÜ) nr 2529/2001 artikkel 22 asendatakse järgmisega:„Artikkel 221. Et arvestada loomahaiguste leviku tõkestamiseks võetud meetmetest tulenevaid vaba ringluse piiranguid, võib sellistest piirangutest mõjutatud turgude toetamiseks võtta erakorralisi meetmeid artikli 25 lõikes 2 osutatud korras. Selliseid meetmeid võib võtta ainult juhul, kui liikmesriigid on võtnud loomahaiguste puhangute kiireks lõpetamiseks vajalikud veterinaar- ja sanitaarmeetmed, ning nii suures ulatuses ja nii pikaks ajaks, kui on asjaomase turu toetuseks tingimata vajalik.2. Ühendus osaleb lõikes 1 osutatud meetmete rahastamises 50% ulatuses liikmesriikide kantud kuludest.3. Asutamislepingu artikleid 87, 88 ja 89 ei kohaldata liikmesriikide rahalise toetuse suhtes lõikes 1 osutatud meetmetele.“Artikkel 7Käesolev määrus jõustub seitsmendal päeval pärast selle avaldamist Euroopa Liidu Teatajas .Käesolev määrus on tervikuna siduv ja vahetult kohaldatav kõikides liikmesriikides.Brüssel, […]Nõukogu nimelEesistuja+++++ TABLE +++++[1] EÜT L 282, 1.11.1975, lk 1. Määrust on viimati muudetud määrusega (EÜ) nr 1365/2000(EÜT L 156, 29.6.2000, lk 5).[2] EÜT L 282, 1.11.1975, lk 49. Määrust on viimati muudetud määrusega (EÜ) nr 806/2003(ELT L 122, 16.5.2003, lk 1).[3] EÜT L 282, 1.11.1975, lk 77. Määrust on viimati muudetud määrusega (EÜ) nr 806/2003(ELT L 122, 16.5.2003, lk 1).[4] EÜT L 160, 26.6.1999, lk 21. Määrust on viimati muudetud määrusega (EÜ) nr 1782/2003(ELT L 270, 21.10.2003, lk 1).[5] EÜT L 160, 26.6.1999, lk 48. Määrust on viimati muudetud määrusega (EÜ) nr 186/2004(ELT L 29, 3.2.2004, lk 6).[6] EÜT L 341, 22.12.2001, lk 3. Määrust on viimati muudetud määrusega (EÜ) nr 1782/2003(ELT L 270, 21.10.2003, lk 1).